**Viljandi Muusikakooli arengukava 2021-2025**

1. **Üldsätted**
2. Viljandi Muusikakooli arengukava on koostatud kooli järjepideva arengu tagamiseks. Arengukava koostamisel on lähtutud Viljandi linna arengukavast 2020-2025, Viljandi maakonna arengustrateegiast 2035+, Eesti haridusvaldkonna arengukavast 2021-2035, Eesti noortevaldkonna arengukavast 2021-2035, huvikooli seadusest, huviharidusstandardist ja dokumendist „Eesti kultuuri põhialused aastani 2020“. Arengukavas määratakse muusikakooli missioon, visioon, põhiväärtused ning arengu eesmärgid ja suunad, mis on aluseks iga-aastase tööplaani koostamisel ja eelarve planeerimisel.
3. Arengukava on koostatud koostöös muusikakooli õpetajatega ning kooskõlastatud hoolekoguga. Arengukava üldised eesmärgid on kooskõlas linna üldhariduskoolide ning huvikoolide arengutega. Arengukava avalikustatakse muusikakooli veebilehel.
4. **Visioon**

Muusikakool on professionaalset muusikaharidust ja huvitegevust pakkuv huvikool Viljandis ja Viljandi maakonnas, võimaldades laiapõhjalist ja kvaliteetset muusikaõpet, arvestades iga noore individuaalsusega ning väärtustades Eesti muusikakultuuri tervikuna.

1. **Missioon**

Muusikakooli missiooniks on kujundada haritud, laia silmaringiga tegusaid inimesi, tehes seda läbi pillimänguoskuse arendamise, muusikaarmastuse süvendamise ning vaba aja sisustamise, rakendades tänapäevaseid, paindlikke ja kaasavaid õppemeetodeid. Muusikakool on osa Eesti ja Viljandi maakonna muusikahariduse süsteemist, mis kaasab kohalikku kogukonda ning annab neile võimaluse muusikaga tegelemisest osa saada.

1. **Põhiväärtused**

Muusikakool väärtustab

1. õppurite individuaalset ja igakülgset arengut;
2. õppurite väärtushinnangute kujundamist ja suunamist
3. süstemaatilist õppimist ja harjutamist;
4. personali arengut;
5. koostööd lapsevanematega;
6. erinevaid kultuure, muusikaliike ja – stiile;
7. ressursside efektiivset kasutamist;
8. rohelist ja säästvat mõtteviisi;
9. kooli osalusel Viljandi kultuurielu rikastamist.
10. **Arengu eesmärgid ja suunad**

(1) Organisatsiooni arendamine

1) muusikakooli maine kujundamine;

2) õppekava ja ainekavade süsteemne arendamine, lähtudes ühiskonna ning valdkondade arengutest;

3) kooli õpetajate pidev kaasamine organisatsiooni arengusse;

4) muusikakooli õpetajate töötasude ühtlustamine üldhariduskooli õpetajate töötasudega;

5) IKT võimaluste arendamine ja rakendamine muusikaõpetuses

(2) Töötajate arendamine

1) osalemine õppuri arenguid puudutavatel koolitustel;

2) osalemine erialastel täiendkoolitustel;

3) õpetajate isikliku arengu toetamine;

4) töötajate tunnustamine.

(3) Õppe- ja kasvatustöö arendamine

1) õppuritele võimetekohase ja motiveeriva õppekava koostamine;

2) õppe- ja kasvatustöö arendamine suunal, mis kõnetaks tänapäeva noort, tekitaks huvi ning hoiaks õppurit muusika juures;

3) kaasaegsete õpetamismeetodite rakendamine;

4) koosmänguvõimaluste avardamine;

5) erialade ja õpisuundade mitmekesistamine;

6) tunniplaanivälise õppetöö mitmekesistamine ja lõimimine õppeprotsessiga (õppurite kaasamine kontsertidele, laagritesse, festivalidele, konkurssidele ja kontsertreisidele);

7) hariduslike ja muude erivajadustega õppuritega arvestamine;

8) täiskasvanuõppe tegevuste mitmekesistamine;

9) eelastmes lasteaedade õpperühmade loomine;

10) IKT vahendite kasutamine õppetöös;

(4) Õppurite arendamine

1) võimetekohase, eeldustele vastava, motiveeriva ning õppuri koormust arvestava õppekava valimine;

2) õppuri aitamine oma ande leidmisel ja arendamisel;

3) heade võimaluste loomine professionaalseks muusikahariduse omandamiseks kaasates vajadusel spetsialiste Eesti teistest muusikaõppeasutustest;

4) tagada süvaõppe õppekava õppuritele vastavalt vajadusele ja õppurite tööpanusele kaks individuaalset pillitundi nädalas (kokku 90 minutit);

5) õppuri tunnustamine;

6) õppuri toetamine osalemisel vabariiklikel ja rahvusvahelistel konkurssidel, festivalidel ning kontsertreisidel.

(5) Õpikeskkonna arendamine

1) kvaliteetsete õppevahendite ning pillide soetamine;

2) infotehnoloogiliste töö- ja õppimisvõimaluste pidev uuendamine, arvestades ühiskonna nõudmisi ja vajadusi;

3) kvaliteetsete õpperuumide ja sisustuse säilitamine ning parendamine lähtudes õpikeskkonna arengust;

4) kooli õppeinfosüsteemi kvaliteedi tõstmine ja kooli veebilehe pidev uuendamine;

5) IKT platvorme kasutavate õppevahendite arendamine ja valmistamine;

6) kooli kasutuses olevate abihoonete säilitamine.

(6) Koostöö ja partnerluse arendamine:

1) koostöö Viljandi üldhariduskoolide ja huvikoolidega;

2) koostöö TÜ Viljandi Kultuuriakadeemiaga;

3) koostöö Eesti Muusikakoolide Liiduga, teiste muusikakoolidega, aineliitude ja valdkondi koondavate MTÜ-ga;

4) koostöö Eesti kutsekoolide ja kõrgkoolidega;

5) koostöö SA Ugala Teatriga, Eesti Rahvakultuuri Keskuse ning Laulu- ja Tantsupeo Sihtasutusega;

6) koostöö Viljandi linna ja Viljandimaa sõpruslinnadega ning –piirkondadega;

7) koostöö hoolekogu ja lastevanematega;

8) kultuurisündmuste korraldamine.

**6.**  **Arengukava rakendamine ja eesmärkide hindamine**

1. arengukava põhieesmärkide saavutamiseks püstitatakse igaks õppeaastaks alaeesmärgid ning neist lähtuvalt koostatakse aasta tööplaan;
2. arengukava eesmärkide ja põhisuundade realiseerumise hindamiseks kasutatakse:
3. õppurite tagasisidet;
4. lastevanemate hinnanguid õppetööle;
5. õppurite, kooli töötajate ja hoolekogu arutelusid;
6. muusikakoolide kokkulepitud kvaliteedikriteeriume.

**7.**  **Arengukava muutmine ja kinnitamine**

(1) Arengukava muutmine võetakse ette järgmistel juhtudel:

1) tähtaja saabudes;

2) Viljandi linna arengukava muutumisel;

3) haridusalase seadusandluse muutumisel;

4) kooli hoolekogu või õppenõukogu ettepanekul

Arengukava uus versioon või muudatused valmistatakse ette koostöös õppurite, kooli töötajate, lastevanemate, hoolekogu ja omavalitsuse esindajatega ning vajadusel ekspertidega väljastpoolt kooli.

 (2) Arengukava võtab vastu, muudab ja tunnistab kehtetuks Viljandi Linnavalitsus.

Arengukava lisa on tegevuskava 2021-2025